Орлов Георгий Фёдорович
Орлов Георгий Фёдорович (1925, пуш, 29, Чăваш АССР, Шупашкар районĕ, Толиккасси ялĕ çур.) — чăваш сăвăçи, прозăçи.

СССР ÇП пайташĕ (1961 ç.). 1981 çулта çыравçăна Чăваш АССР тава тивĕçлĕ культура ĕçченĕ ятпа чысланă. 

1970 çулта Чăваш çамрăкĕсен Çеçпĕл Мишши ячĕллĕ парнене тивĕçнĕ.

Тăван Çĕршывăн Аслă вăрçине хутшăнса Тăван Çĕршыв вăрçин 1-мĕш тата 2-мĕш степеньлĕ орденсене, медальсене тивĕçнĕ.

Пурнăçĕ 
1925 çулхи пуш уйăхĕн 29-мĕшĕнче Чăваш Енĕн Шупашкар районĕнчи Толиккасси ялĕнче çуралнă.

Чулхулари аслă парти шкулĕнче вĕреннĕ. Тăван Çĕршывăн Аслă вăрçине хутшăннă. Чăваш кĕнеке издательствин аслă, кайран, тĕп редакторĕ пулса ĕçленĕ. «Ялав» журналăн тĕп редакторĕ ĕçĕ вырăнĕнче вăй хунă.

Пултарулăх ĕçĕсем
Унăн çак кĕнекесем пичетрен тухнă:
 «Çуралнă кил» (1962);
 «Тантăшсем» (1970);
 «России солдат» (Раççей салтакĕ, вырăсла, 1971);
 «Юрату» (1973);
 «Рассказы дядюшки Тривима» (Тривим кукка калавĕсем, вырăсла, 1983);
 «Свет родного очага» (Тăван кил çути, вырăсла, 1987);
 «Ирхи йĕрсем» (2004);
 «Вут-тăвăллă çулсем» (2004).

Вуламалли

Асăрхавсем

Каçăсем
 Çыравçă хайлавĕсем

Сăвăçсем, алфавитпа
Çыравçăсем, алфавитпа
Чăваш сăвăçисем
Чăваш çыравçисем
Раççей сăвăçисем
Раççей çыравçисем
Пушăн 29-мĕшĕнче çуралнисем
1925 çулта çуралнисем
Пайăр çынсем:Шупашкар районĕ